recursal/SuperWikiNEXT-32B huggingface dataset:
Berne Convention signatory countries (in blue).
**সাহিত্য এবং শিল্প বিষয়ক কর্মের সুরক্ষার জন্য বার্ন কনভেনশন** বা **দি বার্ন কনভেনশন** (ইংরেজি: The **Berne Convention for the Protection of Literary and Artistic Works** বা **Berne Convention**) হল ১৮৮৬ সালের একটি কপিরাইট সংক্রান্ত আন্তর্জাতিক চুক্তি যা সুইজারল্যান্ডের বার্ন শহরে প্রথম গৃহীত হয়েছিল। ১৮৮৬ সালের এই বার্ন কনভেনশন প্রথমে স্বাধীন রাষ্ট্রগুলির মেধাস্বত্বের স্বীকৃতি দেয়। এই বার্ন কনভেনশন অনুসারে, মৌলিক কাজের মেধাস্বত্ব অর্জন করতে বা ঘোষণা করতে হবে না, কারণ সেগুলো স্বয়ংক্রিয়ভাবেই সৃষ্টির সাথে কার্যকর হয়: বার্ন কনভেনশন গ্রহণকারী রাষ্ট্রের একজন লেখককে মেধাস্বত্বের জন্য কোন আবেদন বা নিবন্ধন করার প্রয়োজন হবে না। যখনই কাজটা সম্পন্ন হবে, অর্থাৎ লিখিত কিংবা কোন মাধ্যমে রেকর্ড করা হবে, এর স্রষ্টা স্বয়ংক্রিয়ভাবেই সেই কাজ এবং সেখান হতে উৎপন্ন অন্যান্য কাজের সমস্ত মেধাস্বত্বের অধিকারী হবেন, যদি না সেই স্রষ্টা সুনির্দ্দিষ্ট ভাবে সেটার স্বত্ব ত্যাগ করার ঘোষণা করেন কিংবা মেধাস্বত্বের মেয়াদ শেষ হয়ে যায়। বিদেশী লেখকের মেধাস্বত্বের অধিকারও বার্ন কনভেনশনে স্বাক্ষরকারী দেশসমূহ স্বদেশী লেখকদের মতই সমভাবে নিশ্চিত করে। যুক্তরাজ্য ১৮৮৭ সালে বার্ন কনভেনশনে স্বাক্ষর করে কিন্তু কপিরাইট ডিজাইন এন্ড প্যাটেন্ট বিধিমালা ১৯৮৮ অনুমোদিত হওয়ার আগের ১০০ বছর এটার বিরাট অংশের প্রয়োগ করেনি। যুক্তরাষ্ট্র ১৯৮৯ সালের আগ পর্যন্ত বার্ন কনভেনশনে স্বাক্ষর করেনি। বার্ন কনভেনশনের বিধিমালা বিশ্ব বাণিজ্য সংস্থার TRIP চুক্তিতে একত্রীভূত করা হয়েছে, এবং এভাবে বার্ন কনভেনশন সারা পৃথিবীতে ছড়িয়ে পড়ে।

বহিঃসংযোগ
---------


ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে:
**সাহিত্য এবং শিল্প বিষয়ক কর্মের সুরক্ষার জন্য বার্ন কনভেনশন**

* The 1971 Berne Convention text - fully indexed and crosslinked with other documents
* The current Berne Convention text
* WIPO
* Intellectual Property Protection Treaties
* U.S. Copyright office list of countries having copyright relations with the United States (including list of Berne Union countries)
* House Report of the Berne Convention Implementation Act of 1988, H.R. Rep. No. 100-609 (1988) gives a brief overview of the successive modifications to the Berne Convention.
**কেনেথ হানেল ব্যাম ব্যাম উইকস** (ইংরেজি: Ken Weekes; জন্ম: ২৪ জানুয়ারি, ১৯১২ - মৃত্যু: ৯ ফেব্রুয়ারি, ১৯৯৮) ম্যাসাচুসেটসের বস্টনে জন্মগ্রহণকারী মার্কিন বংশোদ্ভূত প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সময়কালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, বামহাতি ব্যাটসম্যান হিসেবে খেলার পাশাপাশি বামহাতে বোলিংয়ে পারদর্শীতা দেখিয়েছেন **কেনেথ উইকস** নামে পরিচিত **কেন উইকস**।

ঘরোয়া ক্রিকেট
--------------

১৯৩৮ থেকে ১৯৪৭-৪৮ মৌসুম পর্যন্ত প্রথম-শ্রেণীর ক্রিকেটে জ্যামাইকার পক্ষে খেলেছেন। দলে উইকেট-রক্ষক হিসেবে খেলতেন। এছাড়াও বামহাতে ব্যাটিংয়ের পাশাপাশি বামহাতি বোলার হিসেবে সুনাম কুড়িয়েছিলেন ‘ব্যাম ব্যাম’ ডাকনামে পরিচিত কেনেথ উইকস।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণের সুযোগ ঘটেছিল তার। ১৯৩৯ সালে ওয়েস্ট ইন্ডিজ দলের সাথে ইংল্যান্ড গমন করেন। ২৪ জুন, ১৯৩৯ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে কেনেথ উইকসের।

ওয়েস্ট ইন্ডিজের ইতিহাসের শুরুরদিকে ওভাল টেস্টে দূর্দান্ত সেঞ্চুরি করে দর্শকদেরকে বিমোহিত করেন। এ টেস্টটি দ্বিতীয় বিশ্বযুদ্ধ শুরু হবার মাত্র দুই সপ্তাহ পূর্বে অনুষ্ঠিত হয়েছিল। ভিক স্টলমেয়ারের সাথে ১০০ মিনিটে ১৬৩ রান তুলেছিলেন। তন্মধ্যে, রেজ পার্কসের হাতে থাকা নতুন বলের বিপক্ষে আক্রমণাত্মক ভঙ্গীমায় ৪ ওভারে তুলেছিলেন ৪৩ রান। এ পর্যায়ে একাধারে চারটি বাউন্ডারি মেরেছিলেন তিনি। সোয়া দুই ঘণ্টায় ১৩৭ রান তুলেছিলেন তিনি।

এর দুই মাস পূর্বে লর্ডসে নেভিল কারদাস তার ভবিষ্যৎ সম্পর্কে নেতিবাচক মন্তব্য করেছিলেন ও চোখের সমস্যার কথা তুলে ধরেন। তার মতে কেনেথ উইকসের ব্যাটিং অনেকটা বামহাতিদের মতো ভুল দিকে ঘূর্ণায়মান। উইকসকে দলের বাইরে রাখা হয়। সারে ক্লাবের বিপক্ষে ১৪৬ রান তোলার পর পুনরায় টেস্ট দলের সদস্য করা হয়। কারদাস পরবর্তীতে উল্লেখ করেন যে, তিনি অনেকটা খচ্চরের ন্যায় আঘাত করে থাকেন। এ দুই টেস্টে খেলে ৫৭.৬৬ গড়ে রান তুলেছিলেন। তবে, ১৯৪৭ সাল পর্যন্ত জ্যামাইকার পক্ষে খেলা চালিয়ে যেতে থাকেন।

ব্যক্তিগত জীবন
--------------

যুদ্ধের পর মার্কিন যুক্তরাষ্ট্রে ফিরে যান। সেখানে তিনি সেবক হিসেবে কাজ করেন। ছয় সন্তানের জনক ছিলেন তিনি। বিখ্যাত ব্যাটসম্যান এভারটন উইকস সম্পর্কে তার কাকাতো ভাই। তবে, তার সাথে সম্পর্কহীনতার কথা জানিয়েছিলেন। ৯ ফেব্রুয়ারি, ১৯৯৮ তারিখে ৮৬ বছর বয়সে নিউইয়র্কের ব্রুকলিন এলাকায় কেনেথ উইকসের দেহাবসান ঘটে।

২০০৭ সাল পর্যন্ত তিনিই প্রথম মার্কিন বংশোদ্ভূত প্রথম টেস্ট ক্রিকেটার ছিলেন। পরবর্তীকালে শ্রীলঙ্কান টেস্ট ক্রিকেটার জিহান মুবারক দ্বিতীয় টেস্ট ক্রিকেটার হিসেবে আবির্ভূত হন।

তথ্যসূত্র
---------

1. ↑  "Ken Weekes"। *ESPN Cricinfo*। সংগ্রহের তারিখ ২৪ মার্চ ২০১৪।

আরও দেখুন
---------

* এভারটন উইকস
* ওয়েস্ট ইন্ডিয়ান টেস্ট ক্রিকেটারদের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে কেন উইকস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কেন উইকস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
একই নামের অন্যান্য ব্যক্তির জন্য আনিছুর রহমান (দ্ব্যর্থতা নিরসন) দেখুন।**আনিছুর রহমান** (জন্ম: ৩১ ডিসেম্বর ১৯৬২) একজন বাংলাদেশি অবসরপ্রাপ্ত সরকারি কর্মকর্তা যিনি বর্তমানে বাংলাদেশের ত্রয়োদশ নির্বাচন কমিশন হাবিবুল আউয়াল কমিশনের একজন নির্বাচন কমিশনার হিসেবে দায়িত্ব পালন করছেন। ইতিপূর্বে তিনি জ্বালানী ও খনিজ সম্পদ বিভাগের সিনিয়র সচিব এবং ধর্ম বিষয়ক মন্ত্রণালয়ের সচিব হিসেবে দায়িত্ব পালন করেন।

প্রারম্ভিক জীবন
---------------

আনিছুর রহমান ৩১ ডিসেম্বর ১৯৬২ সালে শরীয়তপুর জেলায় জন্মগ্রহণ করেন। তিনি চাঁদপুর হাসান আলী সরকারি উচ্চ বিদ্যালয় হতে এসএসসি ও চাঁদপুর সরকারি কলেজ হতে এইচএসসি পাশ করে ঢাকা বিশ্ববিদ্যালয় থেকে স্নাতক ও স্নাতকোত্তর ডিগ্রি অর্জন করেন।

কর্মজীবন
--------

আনিছুর রহমান বাংলাদেশ সিভিল সার্ভিস (বিসিএস) প্রশাসন ক্যাডারের ১৯৮৫ ব্যাচের কর্মকর্তা হিসেবে ১৫ ফেব্রুয়ারি ১৯৮৮ সালে যোগদান করেন। চাকরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন। তিনি মন্ত্রিপরিষদ বিভাগ, স্থানীয় সরকার বিভাগ, অর্থ বিভাগ, স্বরাষ্ট্র মন্ত্রণালয়, মৎস্য ও প্রাণিসম্পদ মন্ত্রণালয়ে বিভিন্ন পদে দায়িত্ব পালন করেন। 

১৪ সেপ্টেম্বর ২০১৭ সালে তিনি ধর্ম বিষয়ক মন্ত্রণালয়ে ভারপ্রাপ্ত সচিব এবং একই মন্ত্রণালয়ে ৪ এপ্রিল ২০১৮ তারিখ হতে ৪ জানুয়ারি ২০২০ পর্যন্ত সচিব হিসেবে কমর্রত ছিলেন। ৫ জানুয়ারি ২০২০ সালে তিনি জ্বালানি ও খনিজ সম্পদ বিভাগে সচিব পদে যোগদান করে ২৭ জানুয়ারি ২০২০ সাল হতে সিনিয়র সচিব হিসেবে দায়িত্ব পালন করেন এবং ৩১ ডিসেম্বর ২০২১ সালে সিনিয়র সচিব হিসেবে অবসর গ্রহণ করেন।

আনিছুর রহমান ২৬ ফেব্রুয়ারি ২০২২ সালে নির্বাচন কমিশনের নির্বাচন কমিশনার হিসেবে নিয়োগ লাভ করেন।

তথ্যসূত্র
---------

1. 1 2 3  "আনিছুর রহমান, সিনিয়র সচিবজ্বালানি ও খনিজ সম্পদ বিভাগ"। *বাংলাদেশ জাতীয় তথ্য বাতায়ন*। ৯ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০২০।
2. ↑  "সিনিয়র সচিব হলেন আনিছুর রহমান"। *দৈনিক যুগান্তর*। ২৮ জানুয়ারি ২০২০। সংগ্রহের তারিখ ৯ ডিসেম্বর ২০২০।
3. 1 2  স্টাফ করেসপন্ডেন্ট (২৪ অক্টোবর ২০২০)। "জ্বালানি ও খনিজ সম্পদ বিভাগের কাজে গতি বাড়ার নেপথ্যে"। *বাংলানিউজটোয়েন্টিফোর.কম*। সংগ্রহের তারিখ ৯ ডিসেম্বর ২০২০।
4. ↑  স্টাফ রিপোর্টার (৭ জানুয়ারি ২০২০)। "জ্বালানি ও খনিজ সম্পদ সচিব হিসেবে মো. আনিছুর রহমানের যোগদান"। *দৈনিক মানবজমিন*। সংগ্রহের তারিখ ৯ ডিসেম্বর ২০২০।
5. ↑  "কাজী হাবিবুল আউয়ালের নেতৃত্বে নতুন নির্বাচন কমিশন"। *banglanews24.com*। ২০২২-০২-২৬। সংগ্রহের তারিখ ২০২২-০২-২৬।

বহিঃসংযোগ
---------

* *বাংলাদেশ জাতীয় তথ্য বাতায়নে –আনিছুর রহমান*
**রবার্ট কার ডাইনস** (ইংরেজি: **Robert Carr Dynes** অথবা **Robert C. Dynes**) একজন কানাডীয়-মার্কিন পদার্থবিজ্ঞানী, গবেষক এবং অ্যাকাডেমিক প্রশাসক।

জীবনী
-----

ডাইনস ১৯৪২ সালের ৮ নভেম্বর কানাডার অন্টারিওতে জন্মগ্রহণ করেন। তিনি ১৯৬৪ সালে ইউনিভার্সিটি অফ ওয়েস্টার্ন অন্টারিও থেকে গণিত ও পদার্থবিজ্ঞানে ব্যাচেলর্স ডিগ্রি অর্জন করেন। তিনি ম্যাকমাস্টার বিশ্ববিদ্যালয় থেকে পদার্থবিজ্ঞানে ১৯৬৫ সালে মাস্টার্স এবং ১৯৬৮ সালে ডক্টরেট ডিগ্রি অর্জন করেন। ডাইনস ১৯৬৮ থেকে ১৯৯০ সাল পর্যন্ত বেল ল্যাব্‌স এ পোস্টডক্টরাল ফেলো ছিলেন। ১৯৭০ থেকে ১৯৭৪ সাল পর্যন্ত টেকনিক্যাল স্টাফের সদস্য ছিলেন। ১৯৭৪ থেকে ১৯৮১ সাল পর্যন্ত সেমিকন্ডাক্টর অ্যান্ড কেমিক্যাল ফিজিক্স রিসার্চ বিভাগের প্রধান ছিলেন। ১৯৮১ থেকে ১৯৮৩ সাল পর্যন্ত সলিড স্টেট অ্যান্ড ফিজিক্স অফ ম্যাটেরিয়ালস রিসার্চ বিভাগের প্রধান ছিলেন। ১৯৮৩ থেকে ১৯৯০ সাল পর্যন্ত কেমিক্যাল ফিজিক্স রিসার্চের পরিচালক ছিলেন। তিনি ১৯০ থেকে ২০০৩ সাল পর্যন্ত ইউনিভার্সিটি অব ক্যালিফোর্নিয়া, সান ডিয়েগোতে পদার্থবিজ্ঞানের অধ্যাপক হিসেবে কর্মরত ছিলেন। ১৯৯৪ থেকে ১৯৯৫ সাল পর্যন্ত এই বিভাগের চেয়ার ছিলেন। ১৯৯৫ থেকে ১৯৯৬ সাল পর্যন্ত এই বিশ্ববিদ্যালয়ের অ্যাকাডেমিক অ্যাফেয়ার্সের সিনিয়র ভাইস চ্যান্সেলর হিসেবে দায়িত্ব পালন করেন। ১৯৯৬ থেকে ২০০৩ সাল পর্যন্ত এই বিশ্ববিদ্যালয়ের চ্যান্সেলর থিসেবে দায়িত্ব পালন করেন। ২০০৩ থেকে ২০০৮ সাল পর্যন্ত ইউনিভার্সিটি অব ক্যালিফোর্নিয়া, বার্কলে এর পদার্থবিজ্ঞানের অধ্যাপক হিসেবে কর্মরত ছিলেন। ২০০৮ সালে পুনরায় ইউনিভার্সিটি অব ক্যালিফোর্নিয়া, সান ডিয়েগোতে পদার্থবিজ্ঞানের অধ্যাপক হিসেবে যোগদান করেন।

পুরস্কার ও সম্মাননা
-------------------

* ফেলো, আমেরিকান ফিজিক্যাল সোসাইট, ১৯৭৮
* ফেলো, কানাডিয়ান ইন্সটিটিউট অব অ্যাডভান্সড রিসার্চ, ১৯৮৯
* সদস্য, ন্যাশনাল অ্যাকাডেমি অব সায়ন্সেস, ১৯৮৯
* সদস্য, আমেরিকান অ্যাকাডেমি অব আর্টস অ্যান্ড সায়েন্সেস
* সম্মানসূচক ডিএসসি, ম্যাকমাস্টার বিশ্ববিদ্যালয়, ১৯৯৭
* সম্মানসূচক এলএলডি, ইউনিভার্সিটি অফ ওয়েস্টার্ন অন্টারিও, ২০০৪

তথ্যসূত্র
---------

1. ↑

বহিঃসংযোগ
---------

* রবার্ট কার ডাইনসের জীবনী
* Homepage of Robert C. Dynes at UC San Diego

টেমপ্লেট:UCSanDiego Chancellors
টেমপ্লেট:UCPresidents

| অ্যাকাডেমিক অফিস |
| --- |
|
| পূর্বসূরীRichard C. Atkinson | **President of the University of California**2003–2008 | উত্তরসূরীMark Yudof |
|
**ফ্রেডরিক টারম্যান** (জুন ৭, ১৯০০ - ডিসেম্বর ১৯, ১৯৮২) একজন আমেরিকান শিক্ষাবিদ। তাকে 'সিলিকন ভ্যালি'র জনক বলা হয়।

শিক্ষাজীবন
----------

টারম্যান স্ট্যানফোর্ড বিশ্ববিদ্যালয় থেকে ১৯২০ সালে রসায়নে ব্যাচেলর ডিগ্রি এবং ১৯২২ সালে তড়িৎ প্রকৌশলে মাস্টার ডিগ্রি অর্জন করেন। তিনি ১৯২৪ সালে ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ডক্টরেট ডিগ্রি অর্জন করেন।

কর্মজীবন
--------

১৯২৫ সালে টারম্যান স্ট্যানফোর্ড বিশ্ববিদ্যালয় এ প্রকৌশল অনুষদের তড়িৎ প্রকৌশল বিভাগে শিক্ষক হিসেবে যোগদান করেন। ১৯৪২ সালে তিনি পূর্ণ অধ্যাপকে উন্নীত হন। দ্বিতীয় বিশ্বযুদ্ধের সময় টারম্যান হার্ভার্ড বিশ্ববিদ্যালয়ের রেডিও রিসার্চ ল্যাবরেটরীতে ৮৫০ এর বেশি সদস্যের দল পরিচালনা করেন। দ্বিতীয় বিশ্বযুদ্ধের পর টারম্যান স্ট্যানফোর্ড বিশ্ববিদ্যালয় এ ফিরে আসেন এবং তাকে প্রকৌশল অনুষদের ডীন হিসেবে নিয়োগ দেয়া হয়। ১৯৫১ সালে স্ট্যানফোর্ড ইন্ডাস্ট্রিয়াল পার্ক (বর্তমানে স্ট্যানফোর্ড রিসার্চ পার্ক) গঠনে অগ্রগণ্য ভূমিকা পালন করেন। ১৯৫৫ থেকে ১৯৬৫ সাল পর্যন্ত তিনি স্ট্যানফোর্ড বিশ্ববিদ্যালয় এর প্রভোস্টের দায়িত্ব পালন করেন। ১৯৬৪ সালে যুক্তরাষ্ট্রের ন্যাশনাল অ্যাকাডেমি অব ইঞ্জিনিয়ারিং গঠনেও অগ্রগণ্য ভূমিকা পালন করেন।

বই
--

টারম্যানের লেখা *Radio Engineering* বইটি তড়িৎ ও বেতার প্রকৌশলের অন্যতম গুরুত্বপূর্ণ একটি বই। বইটি ১৯৩২ সালে প্রকাশিত হয়। ১৯৩৮ সালে ব্যাপক সংশোধনসহ বইটির দ্বিতীয় সংস্করণ প্রকাশিত হয়। ১৯৪৭ সালে বইটির তৃতীয় সংস্করণ প্রকাশিত হয়। ১৯৫৫ সালে *Electronic and Radio Engineering* নামে বইটির চতুর্থ সংস্করণ প্রকাশিত হয়।

পুরস্কার ও সম্মাননা
-------------------

* প্রেসিডেন্সিয়াল মেডেল অব মেরিট, ১৯৪৮
* ১৯৫০ সালে *বেতার ও ইলেক্ট্রনিক শিল্পে শিক্ষক, লেখক, বিজ্ঞানী ও প্রশাসক হিসেবে অবদান রাখার জন্য* তাকে ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স মেডেল অব অনার প্রদান করা হয়।

সম্মানসূচক ডক্টরেট
------------------

* হার্ভার্ড বিশ্ববিদ্যালয়,
* ইউনিভার্সিটি অব ব্রিটিশ কলাম্বিয়া
* সিরাকিউস বিশ্ববিদ্যালয়

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৬ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১২।
2. ↑
3. ↑
4. 1 2

বহিঃসংযোগ
---------

* PBS Biography
* Biography at SMECC.org
* IEEE History Center biography
* The Secret History of Silicon Valley
* Frederick Emmons Terman Papers, 1920-1978 (call number SC160; 110 linear ft.) are housed in the Department of Special Collections and University Archives  ওয়েব্যাক মেশিনে আর্কাইভকৃত ৪ জুন ২০০৮ তারিখে at Stanford University Libraries
**বনগ্রাম উচ্চ বিদ্যালয়** বা বনগাঁ হাইস্কুল হল ভারতের পশ্চিমবঙ্গ রাজ্যের উত্তর চব্বিশ পরগনা জেলার, বনগাঁ শহরের একটি উচ্চ মাধ্যমিক বিদ্যালয় বিদ্যালয়। বিদ্যালয়টি বনগাঁ শহর ও বনগাঁ মহকুমার প্রাচীনতম উচ্চ বিদ্যালয়। এটি ১৮৬৪ সালে প্রতিষ্ঠিত হয়  এবং দীনবন্ধু মহাবিদ্যালয়-এর জন্মভূমি হিসেবে কাজ করেছে  যা বনগাঁ শহরের একমাত্র ডিগ্রি কলেজ।

বিদ্যালয়টিতে মাধ্যমিক শিক্ষা জন্য পশ্চিমবঙ্গ মাধ্যমিক শিক্ষা পর্ষদ  এবং উচ্চ মাধ্যমিক শিক্ষার জন্য পশ্চিমবঙ্গ উচ্চ মাধ্যমিক শিক্ষা পর্যদ অনুমোদন রয়েছে। 

পথের পাঁচালির লেখক বিভূতিভূষণ বন্দ্যোপাধ্যায় হলেন বিদ্যালয়ের বিখ্যাত কৃতিদের মধ্যে একজন।  তার পরে বিদ্যালয়টির গ্রহণ্থাগারের নামকরণ করা হয় তার নামে।

অবস্থান
-------

বিদ্যালয়টি বনগাঁ শহরের কোর্ট রোডে বনগাঁ মহুকমা আদালতের পাশে অবস্থিত।

তথ্যসূত্র
---------

1. 1 2  West Bengal Board of Secondary Education affiliated schools, North 24 Pgs. *wbbse.org* Retrieved 5 June 2013
2. 1 2  About Our School*bongaonhighschool.org*. Retrieved 5 June 2013  ওয়েব্যাক মেশিনে আর্কাইভকৃত ৯ জুন ২০১৩ তারিখে
3. ↑  Dinabandhu Mahavidyalay History  ওয়েব্যাক মেশিনে আর্কাইভকৃত ৮ জুলাই ২০১২ তারিখে *dinabandhumahavidyalaya.org* Retrieved 5 June 2013
4. ↑  West Bengal Council of Higher Secondary Education[*স্থায়ীভাবে অকার্যকর সংযোগ*] Official website of WBCHSE. Retrieved 27 July 2012
5. ↑  Bibhutibhushan Bandopadhyay *iloveindia.com*. Retrieved 19 May 2013
**সামাজিক অবস্থা** (ইংরেজি: Civil status) বা **বৈবাহিক অবস্থা** হল স্বতন্ত্র বিকল্প যা একজন ব্যক্তির সাথে একজন ব্যক্তির সম্পর্ককে বর্ণনা করে। বিবাহিত, অবিবাহিত, তালাকপ্রাপ্ত এবং বিধবা সামাজিক অবস্থা বা বৈবাহিক অবস্থার উদাহরণ।

সামাজিক বা বৈবাহিক অবস্থা হল কোন ব্যক্তি বিবাহিত বা অবিবাহিত কিনা তা জিজ্ঞাসা করতে বা নির্দেশ করার জন্য ফর্ম, গুরুত্বপূর্ণ রেকর্ড এবং অন্যান্য নথিতে ব্যবহৃত শব্দ। সহজতম প্রসঙ্গে, আর কোন পার্থক্য করা হয় না। বিবাহিত মর্যাদা মানে একজন ব্যক্তিকে তাদের এখতিয়ার দ্বারা আইনত স্বীকৃত পদ্ধতিতে বিবাহ করা হয়েছিল। একজন ব্যক্তির নির্দিষ্ট সামাজিক অবস্থাও বিবাহিত হতে পারে যদি তারা একটি নাগরিক ইউনিয়ন বা সাধারণ আইন বিবাহে থাকে। বৈধভাবে তালাক দিয়ে ফেলা ব্যক্তির সামাজিক অবস্থাও বিবাহিত।

একটি সহবাসকারী দম্পতি (যেমন একটি গার্হস্থ্য অংশীদারিত্বে) "বিবাহিত" এর সামাজিক অবস্থা আছে কিনা তা পরিস্থিতি এবং এখতিয়ারের উপর নির্ভর করে। যারা কখনও বিয়ে করেননি তাদের ছাড়াও, একক অবস্থা সেই ব্যক্তিদের ক্ষেত্রে প্রযোজ্য যাদের একটি উল্লেখযোগ্য অন্যের সাথে সম্পর্ক আইনত স্বীকৃত নয়।

নাগরিক অবস্থা সম্পর্কে প্রশ্নগুলি পরিমাণগত গবেষণার জন্য প্রশ্নাবলীতে উপস্থিত হয়, যেমন জনশুমারি ফর্ম এবং বাজার গবেষণা উপকরণ। একজন ব্যক্তির চিকিৎসা ইতিহাসে, সামাজিক অবস্থা পরিমাণগত এবং গুণগত উভয়ের তাৎপর্য রয়েছে বলে মনে করা হয়। একটি সরকার নাগরিক নিবন্ধন ব্যবস্থার মাধ্যমে তার নাগরিকদের নাগরিক অবস্থা রেকর্ড করে। ঐতিহাসিকভাবে, বৈবাহিক অবস্থার অনুসন্ধান কর্মসংস্থান, ঋণ এবং ক্রেডিটের জন্য আবেদনে উপস্থিত হয়েছে।

পারিবারিক অবস্থা নির্দেশ করে যে একজন ব্যক্তি সন্তানের জন্য দায়িত্বশীল ও যত্নশীল কিনা।

আরও দেখুন
---------

* ইসলামে বিবাহ
* বাংলাদেশে বিবাহপ্রথা

তথ্যসূত্র
---------

1. ↑  ": thesaurus: Marital status"। *vocabularies.unesco.org*। সংগ্রহের তারিখ ২০২৩-০৮-১৩।

বহিঃসংযোগ
---------


উইকিমিডিয়া কমন্সে **বৈবাহিক অবস্থা** সংক্রান্ত মিডিয়া রয়েছে।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| জাতীয় গ্রন্থাগার | 
* স্পেন
* ফ্রান্স (উপাত্ত)

 |
| অন্যান্য | 
* ন্যাশনাল আর্কাইভস (মার্কিন)

 |
**নজিবুর রহমান** (জন্ম ৩১ ডিসেম্বর ১৯৬০) একজন বাংলাদেশি সাবেক সরকারি কর্মকর্তা যিনি প্রধানমন্ত্রীর কার্যালয়ের মুখ্য সচিব ছিলেন। তিনি অর্থ মন্ত্রণালয়ের অভ্যন্তরীণ সম্পদ বিভাগের সিনিয়র সচিব ও জাতীয় রাজস্ব বোর্ডের চেয়ারম্যান হিসেবেও দায়িত্ব পালন করেন।

প্রারম্ভিক জীবন
---------------

নজিবুর ১৯৬০ সালের ৩১ ডিসেম্বর সিলেটের সুনামগঞ্জ জেলার ছাতক উপজেলার গণেশপুর গ্রামে জন্মগ্রহণ করেন। তার পিতার নাম হেকিম নজাবত আলী ও মাতার নাম সামছুন্নেসা আলী। শিক্ষা জীবনে তিনি ঢাকা বিশ্ববিদ্যালয়ের সমাজবিজ্ঞান বিভাগ থকে ১৯৮২ সালে স্নাতক ও ১৯৮৩ সালে স্নাতকোত্তর ডিগ্রি অর্জন করেন। ১৯৯৯ সালে তিনি অস্ট্রেলিয়ার জাতীয় বিশ্ববিদ্যালয় থেকে উন্নয়ন প্রশাসনে স্নাতকোত্তর অর্জন করেন।

কর্মজীবন
--------

নজিবুর ১৯৮২ সালে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনের শুরুতে ১৯৮৪ থেকে ১৯৮৭ পর্যন্ত সিলেটে নেজারত ডেপুটি কালেক্টর, সহকারী কমিশনার, সহকারী ও বিচারিক ম্যাজিস্ট্রেট হিসেবে, ১৯৮৭-৮৮ সালে রাজধানী উন্নয়ন কর্তৃপক্ষের ম্যাজিস্ট্রেট, ১৯৯১ থেকে ১৯৯৪ সাল পর্যন্ত মায়ানমার ও ভিয়েতনামের বাংলাদেশ দূতাবাসে প্রথম সচিব, ১৯৯৪-৯৫ সালে ব্রাহ্মণবাড়িয়ার কসবায় উপজেলা নির্বাহী কর্মকর্তা, ১৯৯৬ থেকে ২০০১ সাল পর্যন্ত জাতীয় সংসদের তৎকালীন স্পিকার হুমায়ূন রশীদ চৌধুরীর একান্ত সচিব, ২০০১ থেকে ২০০৩ পর্যন্ত অর্থনৈতিক সম্পর্ক বিভাগের উপসচিব হিসেবে জাতিসংঘের অনুবিভাগে এবং ২০০৪ থেকে ২০০৫ পর্যন্ত ইউএনডিপির একটি প্রকল্পে লিয়েনে কর্মরত ছিলেন। পরবর্তীতে মার্চ ২০০৫ থেকে ডিসেম্বর ২০০৭ পযর্ন্ত তিনি ইউএনডিপির সহকারী আবাসিক প্রতিনিধি ও সহকারী আবাসিক পরিচালক হিসেবে দায়িত্ব পালন করেন।

এরপর ২০০৮ সালে নজিবুর স্থানীয় সরকার, পল্লী উন্নয়ন ও সমবায় মন্ত্রণালয় ও ২০০৯ সালে পরিবেশ অধিদপ্তরের মহাপরিচালক হিসেবে যোগদান করেন। তিনি ২০০৯ থেকে ২০১২ পর্যন্ত নিউইয়র্কে জাতিসংঘের স্থায়ী মিশনে ইকনমিক মিনিস্টার হিসেবেও কাজ করেছেন। তিনি ২০১২ থেকে ২০১৪ পর্যন্ত পরিকল্পনা মন্ত্রণালয়ের পরিসংখ্যান ও তথ‍্য ব‍্যবস্থাপনা বিভাগ এবং পরিবেশ, বন ও জলবায়ু পরিবর্তন বিভাগের সচিবের দায়িত্ব পালন করেন। ২০১৫ সালের জানুয়ারিতে অভ্যন্তরীণ সম্পদ বিভাগের সিনিয়র সচিব ও জাতীয় রাজস্ব বোর্ডের চেয়ারম্যান হিসেবে দায়িত্ব গ্রহণ করেন। ২০১৮ সালের ১ জানুয়ারি তাকে প্রধানমন্ত্রীর কার্যালয়ের মুখ্য সচিব হিসেবে নিয়োগ প্রদান করা হয়।

ব্যক্তিগত জীবন
--------------

নজিবুর রহমান ব্যক্তিগত জীবনে নাজমা রহমানের সাথে বিবাহ বন্ধনে আবদ্ধ হন। এই দম্পতির দুই পুত্র রয়েছে।

তথ্যসূত্র
---------

1. ↑  "নতুন মুখ্য সচিব নজিবুর রহমান"। *প্রথম আলো*। সংগ্রহের তারিখ ৬ সেপ্টেম্বর ২০১৯।
2. ↑  প্রতিবেদক, জ্যেষ্ঠ। "মুখ্য সচিব হচ্ছেন নজিবুর রহমান"। *বিডিনিউজ টোয়েন্টিফোর*। সংগ্রহের তারিখ ৬ সেপ্টেম্বর ২০১৯।
3. 1 2 3 4 5 6  "নজিবুর রহমান" (পিডিএফ)। *প্রধানমন্ত্রীর কার্যালয়*। সংগ্রহের তারিখ ৬ সেপ্টেম্বর ২০১৯।
গিজারের ট্রাইকো মেশিন
**অ্যালবার্ট সি. গিজার** (১৮৬৫ - ৫ মার্চ ১৯৪০)  একজন মার্কিন চিকিৎসক এবং উদ্ভাবক ছিলেন। ১৯০৫ সালে কর্নেল টিউব তৈরির জন্য পরিচিত, যা তার কলেজের নামানুসারে নামকরণ করা হয়েছিল। কর্নেল টিউবটি ভারী সীসা কাচের তৈরি ছিল যার মাধ্যমে কোনও এক্স-রে নির্গত হয় না বলে মনে করা হয়েছিল এবং এক্স-রে ব্যবহারে চিকিৎসায় পোড়ার বিপদ দূর হবে বলে ভাবা হয়েছিল। গিজার দাবি করেছিলেন যে সীসা পরিস্রাবিত সমস্ত অনিরাপদ বিকিরণ দূর করবে। তিনি "অতিরিক্ত চুল" দূর করার জন্য এক্স-রে পদ্ধতির প্রচারের জন্য পরিচিত ছিলেন। তার মতে "ত্রুটিমুক্ত ত্বক" অর্জনের জন্য এই থেরাপি হবে অব্যর্থ যাতে ত্বক হবে সাদা এবং লোমহীন। তার উদ্ভাবন তাকে বিখ্যাত করে তোলে এবং অ্যানি এস হিগবির সাথে তার বিবাহ *নিউ ইয়র্ক টাইমসের* প্রথম পাতায় চলে এসেছিল।

গিজার জার্মানিতে জন্মগ্রহণ করেন।  তিনি ফোর্ডহ্যাম বিশ্ববিদ্যালয়ের শারীরবৃত্তীয় থেরাপির অধ্যাপক এবং কর্নেল ইউনিভার্সিটি মেডিকেল কলেজে বৈদ্যুতিক থেরাপির প্রশিক্ষক ছিলেন।

তথ্যসূত্র
---------

1. 1 2  *Dr. Albert C. Geyser*. *The Brooklyn Daily Eagle* (March 6, 1940). p. 15
2. ↑  "X-Ray Expert Wins a Bride". nytimes.com. Retrieved 4 July 2023.
3. ↑  "Tricho System". museumofquackery.com. Retrieved 4 July 2023.

আরও পড়া
--------

* ট্রাইকো সিস্টেম: হাইপারট্রিকোসিস, বিকিরণ এবং ক্যান্সার
**ঐক্যম্** (সংস্কৃত: ऐक्यम्) একটি সংস্কৃত শব্দ যার অর্থ একতা, ঐক্য, সম্প্রীতি, অভিন্নতা। ঐক্যম্ বলতে একতা বা পরিচয়কে বোঝায়। শব্দটি মূলত ব্রহ্ম ও আত্মার অভিন্নতা প্রকাশ করে।

উপনিষদ সর্বোচ্চ সত্য ব্রহ্মের প্রকৃতি এবং আত্মা সম্পর্কে আলোচনা করে; এবং সারমর্ম হিসেবে ব্রহ্ম ও আত্মাকে অভিন্ন সত্তা হিসেবে উল্লেখ করে। বেদান্ত মতে, ব্যক্তি (জীব) এবং ঈশ্বর অভিন্ন, অর্থাৎ আত্মা ও চৈতন্য অভিন্ন।

বেদান্ত বিতর্ক
--------------

বেদান্তসার ব্যাখ্যা করে যে বিষয় হল স্বকীয় স্ব (আত্মা) ও ব্রহ্মের পরিচয়, যা বিশুদ্ধ বুদ্ধিমত্তার প্রকৃতি (যেখানে বিচ্ছেদ ও বৈচিত্র্যের সমস্ত ধারণা বিলুপ্ত হয়ে যায়) এবং তা উপলব্ধি করা যায় – सर्वे वेदा यत् पदमामनन्ति – সেই লক্ষ্য যা সমস্ত বেদ ঘোষণা করে (কঠোপনিষদ ১.২.১৫), এবং সংযোগ হল সেই পরিচয়ের মধ্যে সম্পর্ক যা উপলব্ধি করতে হবে এবং উপনিষদের প্রমাণ যা এটি প্রতিষ্ঠা করে, একটি জিনিস যা জানা যায় এবং যা এটি সম্পর্কে বলে।

শঙ্কর বলেন যে বহুসংখ্যক আত্মার ধারণা শুধুমাত্র অভিজ্ঞতামূলক জগতের স্তরেই বৈধ। যদিও আত্মা দেহ, আবেগ ও বুদ্ধির সীমার মধ্যে থাকে, ব্রহ্মের সাথে কোন বিলুপ্তি, কোন পরম ঐক্য হতে পারে না; আত্মা উচ্চতর আত্মার প্রতিফলন মাত্র। একটাই বাস্তবতা। যে সম্বন্ধে জ্ঞানের পরিবর্তন হয় না তা হল সৎ – বাস্তব এবং যে বিষয়ে চেতনা পরিবর্তিত হয় বা অস্বীকার করা হয় তা হল অসৎ – অবাস্তব; একমাত্র আত্মা বা ব্রহ্মই অপরিবর্তনীয় এবং অ-নেতিবাচক একমাত্র সৎ বা বাস্তবতা।

বিদ্যারণ্যের মতে, ঐক্যম্ মোটেও বাস্তব হতে পারে না; যদি এটা হত, নিরঙ্কুশতা অদৃশ্য হয়ে যেত। পরম হল একমাত্র বাস্তবতা, ঐক্যম্ অন্য বাস্তবতা হতে পারে না। এবং, নাগার্জুন ব্যাখ্যা করেন – যদি কারণ ও প্রভাবের পরিচয় থাকতে হয়, তাহলে উৎপাদক এবং উৎপাদকের একতা থাকবে; যদি কারণ ও প্রভাবের মধ্যে পার্থক্য থাকে, তাহলে কারণটি অ-কারণের সমান হবে।

তথ্যসূত্র
---------

1. ↑  *The Practical Sanskrit-English dictionary*। The Digital Dictionaries of South Asia। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
2. ↑  paul Bahder (২৮ আগস্ট ২০১৩)। *Be Free From Me: Vedanta Notes*। Vision Of Vedanta। পৃষ্ঠা 398। আইএসবিএন 9781908720955। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  paul Deussen (জানুয়ারি ২০১০)। *The Philosophy of the Upanishads*। Cosimo Inc। পৃষ্ঠা 38,39। আইএসবিএন 9781616402396। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Sadananda। *Vedantasara* (পিডিএফ)। Advaita Ashrama। পৃষ্ঠা 16। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  N.V.Isaeva (২৪ ডিসেম্বর ১৯৯২)। *Shankara and Indian Philosophy*। SUNY Press। পৃষ্ঠা 223। আইএসবিএন 9780791412824। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Jivesvara Aikyam"। speaking tree.in। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  R.Naga Raja Sarma (১৯৩৭)। *Reign of Realism in Indian Philosophy*। National Press। পৃষ্ঠা 152। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  *Nagarjuna: The Philosophy of the Middle Path*। SUNY Press। জানুয়ারি ১৯৮৬। পৃষ্ঠা 289। আইএসবিএন 9780887061486। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ওয়ানপ্লাস ওয়ান** ( সংক্ষেপে ওপোও এবং ওয়ানপ্লাস ১ নামেও পরিচিত) হল ওয়ানপ্লাস দ্বারা নির্মিত একটি অ্যান্ড্রয়েড স্মার্টফোন। ২০১৪ সালে এপ্রিল বাজারে আসে, এটি ওয়ানপ্লাস এর প্রথম পণ্য। ওয়ানপ্লাস ওয়ান কে ডিজাইন করা হয়েছে, পারফরম্যান্স, গুণমান এবং দামে নেতৃস্থানীয় স্মার্টফোন নির্মাতাদের ফ্ল্যাগশিপ ডিভাইসের সাথে তুলনা করার জন্য। এটি ডেভেলপার বন্ধুত্বপূর্ণ হওয়ার উদ্দেশ্যেও ছিল এবং তখন থেকে সম্প্রদায় থেকে বিভিন্ন ধরণের রোম এবং কাস্টম কার্নেল পেয়েছে। ওয়ান প্লাস ওয়ান বেশিরভাগ বাজারে সায়ানোজেন ওএস অপারেটিং সিস্টেমের সাথে প্রি-ইন্সটল করা, CyanogenMod-এর একটি বাণিজ্যিক রূপ।

প্রথমথ ফোনটি ২৫ এপ্রিল ২০১৪ সালে বাজার বিক্রয়ের জন্য উপলব্ধ করা হয়েছিল। এটি একচেটিয়াভাবে ওয়ানপ্লাস ওয়েবসাইট থেকে, কিন্তু প্রাথমিকভাবে সম্ভাব্য গ্রাহকদের এটি কেনার আগে একটি আমন্ত্রণ পেতে হবে। এই আমন্ত্রণগুলি প্রাথমিকভাবে প্রতিযোগিতার মাধ্যমে কোম্পানি দ্বারা বিতরণ করা হয়েছিল, যার মধ্যে কিছু তাদের অপ্রচলিত বা বিতর্কিত প্রকৃতির জন্য মনোযোগ আকর্ষণ করেছিল। ৬ জুন ২০১৪ সালে ডিভাইসটি সাধারণ বিক্রয়ের জন্য উপলব্ধ ছিল।। ২০ এপ্রিল ২০১৫ থেকে, ডিভাইসটির আর কেনার জন্য আমন্ত্রণের প্রয়োজন নেই৷

উন্নয়নকারী
-----------

ওয়ানপ্লাস কোম্পানিটি ১৬ই ডিসেম্বর ২০১৩ সালে এর ওপো প্রাক্তন ভাইস-প্রেসিডেন্ট পিট লাউ উদ্যাকে প্রতিষ্ঠিত হয়েছে। কোম্পানিটির মূল লক্ষ্য ছিলো তাদের "স্বপ্ন" স্মার্টফোন ডিজাইন করা; যেটি তার প্রধান প্রতিযোগীদের থেকে উচ্চ-সম্পন্ন ডিভাইসের গুণমানকে তার শ্রেণীর অন্যান্য ফোনের তুলনায় কম দামে ভারসাম্যপূর্ণ করবে। তিনি যুক্তি দিয়েছিলেন যে, তাদের কম খরচ হওয়া সত্ত্বেও, ব্যবহারকারীরা যেন অন্যান্য চীনা কোম্পানিগুলি এবং ব্লু এবং ইয়োটা -এর মতো অনুরূপ স্টার্টআপগুলির দ্বারা উত্পাদিত নিম্ন-মানের ডিভাইসগুলির জন্য "কখনই স্থির হবে না"৷  লাউ জাপানী কোম্পানি মুজির সাথে ওয়ানপ্লাস-এর আদর্শের তুলনা করেছেন, সরল নকশা সহ উচ্চ মানের পণ্যের উপর ফোকাস করেছিলো।  কোম্পানিটির প্রাথমিক খরচ-কাটার পরিমাপ ছিল গুগল নেক্সাস জন্য অনুরূপ অনলাইন বিক্রয় মডেলের সাফল্যের কথা উল্লেখ করে খুচরা বা ওয়্যারলেস ক্যারিয়ারের মাধ্যমে ডিভাইসটিকে একচেটিয়াভাবে অনলাইনে বিক্রি করার সিদ্ধান্ত নেয়।  ওপো এন১- এর প্ল্যাটফর্মের সাথে Lau-এর সংযোগ অব্যাহত রেখে,  ওয়ানপ্লাস সায়ানোজেনমোড এর সাথে একটি অ-এক্সক্লুসিভ লাইসেন্সিং চুক্তিতে প্রবেশ করেছে, যাতে জনপ্রিয় কাস্টম রম CyanogenMod-এর বাণিজ্যিক রূপ Cyanogen OS-এর উপর তার পণ্যের অ্যান্ড্রয়েড সফ্টওয়্যার ভিত্তি করে এবং এটি ব্যবহার করে। চীনের বাইরে ট্রেডমার্ক।

ওয়ানপ্লাস ওয়ান আনুষ্ঠানিকভাবে তারা ২৪ই এপ্রিল ২০১৪ সালে এবং ত ২৫ এপ্রিল ২০১৪ সালো সীমিত আকারে প্রকাশের জন্য উন্মোচন করা হয়েছিল: একটি "ফ্ল্যাগশিপ কিলার" হিসাবে বর্ণনা করা হয়েছিল, এর দাম ১৬ এর জন্য ২৯৯ ইউএস ডলার এবং ৩৪৯ ইউএস ডলার দাম নির্ধারণ করা হয়েছিল। জিবি এবং ৬৪ যথাক্রমে জিবি মডেল—যা একজন সমালোচকের অনুমান ছিল তৎকালীন সম্প্রতি উন্মোচিত স্যামসাং গ্যালাক্সি এস৫ এর দামের প্রায় অর্ধেক।

তথ্যসূত্র
---------

1. ↑  "OnePlus One '2014 Flagship Killer' to get general availability in June"।
2. ↑  "OnePlus One Now Available Without Invites 'Forever'"। *NDTV Gadgets*। সংগ্রহের তারিখ ২০ এপ্রিল ২০১৫।
3. 1 2
4. 1 2
| বাহরাইনের সংস্কৃতি |
| --- |
| সিরিজের অংশ |
|  |
| ইতিহাস |
| ভাষা |
| রন্ধনশৈলী |
| শিল্প |
| সাহিত্য |
| সঙ্গীত ও পরিবেশন শিল্প
* পরিবেশনা শিল্প
 |
| প্রতীক
* পতাকা
 |
| * বাহরাইন প্রবেশদ্বার
 |
| * দে
* স
 |

বাহরাইন সাহিত্যের সমৃদ্ধ ঐতিহ্য রয়েছে। অধিকাংশ প্রতিষ্ঠিত লেখক ও কবিরাই চিরায়ত আরবি শৈলিতে লিখে থাকেন, সমসাময়িক কবিরা যেসকল শৈলি অনুসরণ করেন, তার মধ্যে রয়েছে আলী আল-শারকাই, কাসিম হাদ্দাদ, ইবরাহিম আল-আররায়েদ এবং আহমাদ আল খলিফা। সাম্প্রতিক বছরগুলোতে, পাশ্চাত্য সাহিত্য দ্বারা প্রভাবিত উল্লেখযোগ্য সংখ্যক নবীন কবিরা উঠে আসছে। যাদের অধিকাংশ লেখাই গদ্যকবিতা। এছাড়াও এতে রাজনৈতিক ও ব্যক্তিগত বিষয়ও প্রায়ই সন্নিবেশিত হতে দেখা যায়।  এখানে প্রকাশিত প্রায় সকল কবিতাই আরবিতে। এছাড়াও মাঝে মাঝে হুবহু অনুবাদ ছাড়াই ইংরেজিতে কিছু কবিতা প্রকাশিত হয়।

আলী আল শারগায়ী, একজন বিখ্যাত কালোত্তীর্ণ কবি, যাঁকে বাহরাইনের সাহিত্যের আদর্শ হিসেবে অনেকেই স্বীকার করে নেন।

ইতিহাস
------

২০০৪ সালের আগস্টে সাবেক বাহরাইনি সাংবাদিক আলী আল-সাঈদের অতিপ্রাকৃত কাহিনি গ্রন্থ "কুইক্সটিককিউ" প্রথমবারের মতো অনুবাদ ব্যতীত সরাসরি ইংরেজিতে প্রকাশিত হওয়া গ্রন্থ হিসেবে জায়গা করে নেয়। ২০১১ সালের ফাব্রয়ারি মাসে বাহরাইনি লেখক, চিত্রশিল্পী এবং বুদ্ধিজীবীরা মিলিতভাবে মিশরীয় বিপ্লবের সাথে সংহতি ঘোষণা করে একটি ঘোষণাপত্রে স্বাক্ষর করেন। 

### নারী লেখক

বিংশ শতাব্দীতে নারী লেখকরা যখন সাহিত্য রচনা শুরু করেন, কবিতা তাঁদের প্রধান সাহিত্যমাধ্যম ছিল। এমনকি এমনটাও ধারণা করা হয় যে, ১৯২৫ থেকে ১৯৮৫ সালের ভেতর ছয় ভাগের এক ভাগ কবি-ই ছিলেন নারী। তৎকালীন বিখ্যাত লেখিকাদের মধ্যে রয়েছেন ইমান আসিরি, ফাতিমা আল তাইতুন, ফাতহিয়াহ আযলান, হামদা খামিস এবং ফাউজিয়া আল সিনদি

বিংশ সতাব্দীর দ্বিতীয় অর্ধাংশে গদ্য এবং গদ্যকবিতা দেশটিতে বেশ জনপ্রিয়তা লাভ করে, বিশেষত নারীদের ভেতর।১৯৬৯ সালেই নারীরা গদ্য এবং গদ্যকবিতায় অভিষেক ঘটায় হামিদা খামিসের "শাজায়া" (আরবি: شظايا, যার অর্থ **বিস্ফোরিত গোলার তীক্ষ্ম অংশ (শ্রাপনেল)** দ্বারা। উল্লেখ্য, এটি ছিল খামিসের কবিতা রচনার প্রথম অভিজ্ঞতা। ইমান আসিরি ১৯৬০ এর শেষভাগে দেশটিতে প্রথম গদ্যকবিতা রচনা ও প্রকাশ করেন।

তথ্যসূত্র
---------

1. 1 2  "Bahrain – The Arts and the Humanities"। EveryCulture.com। সংগ্রহের তারিখ ২১ আগস্ট ২০১২।
2. ↑  "Bahrain: why translation matters"। সংগ্রহের তারিখ ২১ আগস্ট ২০১২।
3. ↑  al-Jayousi, Mohammed (৭ ফেব্রুয়ারি ২০১১)। "Bahraini poet Ali al-Sharqawi looks to explore 'cosmic spirit' in his works"। *Al Shorfa*। সংগ্রহের তারিখ ২১ আগস্ট ২০১২।
4. ↑  "A Landmark in Bahraini Literature: "QuixotiQ" A Novel" Launched"। eBestAudioBooks.com। ২২ মে ২০১৪ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০১২।
5. ↑  Singh Grewal, Sandeep (৫ ফেব্রুয়ারি ২০১১)। "Hundreds support Egyptian struggle"। *Gulf Daily News*। সংগ্রহের তারিখ ২১ আগস্ট ২০১২।
6. 1 2  Raḍwá ʻĀshūr; Ferial Jabouri Ghazoul; Hasna Reda-Mekdashi (২০০৮)। *Arab Women Writers: A Critical Reference Guide 1873 – 1999*। American University of Cairo Press। পৃষ্ঠা 257। আইএসবিএন 9789774161469।
**ইলেক্ট্রোউইক তারা** হলো এক ধরনের তাত্ত্বিক বহির্নক্ষত্র যদ্দ্বারা নক্ষত্রের মহাকর্ষীয় পতন ইলেক্ট্রোউইক জ্বলনের অর্থাৎ কোয়ার্ককে লেপটনে রূপান্তরিত করার সময় ইলেক্ট্রোউইক মিথষ্ক্রিয়ায় যে শক্তি নির্গত হয় তার ফলে উৎপন্ন বিকিরণ চাপ দ্বারা প্রতিহত হয়। এই প্রক্রিয়াটি তারার কেন্দ্রে ঘটে যার আয়তন একটি আপেলের কাছাকাছি এবং ভর প্রায় দুইটি পৃথিবীর সমান।

গঠন
---

*সুপারনোভা ধস*
তাত্ত্বিকভাবে, একটি নক্ষত্রের সুপারনোভা ধসের পরের পর্যায়টি হলো সেই পর্যায় যখন ইলেক্ট্রোউইক তারা উৎপন্ন হয়। ইলেক্ট্রোউইক তারাগুলি কোয়ার্ক তারার তুলনায় ঘন এবং এরা উৎপন্ন হতে পারে যখন কোয়ার্ক অবক্ষয় চাপ আর মহাকর্ষীয় আকর্ষণকে প্রতিহত করতে পারে না কিন্তু ইলেক্ট্রোউইক জ্বলনের ফলে উৎপন্ন বিকিরণ চাপ দ্বারা তা প্রতিরোধীত হয়। তারার জীবনের এই পর্যায়টি ১০ ​​মিলিয়ন বছরেরও বেশি সময় স্থায়ী হতে পারে।

একটি ইলেক্ট্রোউইক তারার নির্গত শক্তি কোয়ার্ক সরবরাহের ওপর নির্ভরশীল যা মহাকর্ষীয় পতন দ্বারা নিয়ন্ত্রিত। প্রত্যেকটি মিথস্ক্রিয়ায় নয়টি কোয়ার্ক তিনটি অ্যান্টি-লেপ্টনে রূপান্তরিত হয়, বি-এল সংরক্ষণ করার সময় বেরিয়োন এবং লেপটন সংখ্যার নিত্যতা লঙ্ঘীত হয় যেখানে মিথস্ক্রিয়া প্রতি ৩০০ {\displaystyle GeV} উৎপন্ন হয়। তারার বাইরে বিচ্ছুরিত এই শক্তি নিউট্রিনো এবং ফোটনের মিশ্রণ হিসাবে নির্গত হয়। নিউট্রিনো দোলনকে বিবেচনা করে, ইলেক্ট্রোউইক তারাগুলিকে তিনটি পর্যায়ে নির্গত সমান সংখ্যক নিউট্রিনোগুলির মাধ্যমে চিহ্নিত করা যেতে পারে।

আরো দেখুন
---------

* ম্যাগনেটার

* কৃষ্ণ গহ্বর

* শ্বেত বামন

* নিউট্রন তারা

* স্ট্রেঞ্জ তারা

তথ্যসূত্র
---------

1. 1 2  Shiga, D. (৪ জানুয়ারি ২০১০)। "Exotic stars may mimic big bang"। *New Scientist*। সংগ্রহের তারিখ ১৮ ফেব্রুয়ারি ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Dai, De-Chang; Lue, Arthur; Starkman, Glenn; Stojkovic, Dejan (৬ ডিসেম্বর ২০১০)। "Electroweak stars: How nature may capitalize on the standard model's ultimate fuel"। *Journal of Cosmology and Astroparticle Physics*। **2010** (12): 004–004। আইএসএসএন 1475-7516। ডিওআই:10.1088/1475-7516/2010/12/004।
**আস-সারিম আল-মাসলুল 'আলা শাতিম আর-রাসুল** অর্থ **যারা রাসুলকে অপমান করে তাদের বিরুদ্ধে উন্মুক্ত তরবারি** ( আরবি: الصارم المسلول على شاتم الرسول </link> ) হলো ইবনে তাইমিয়া কর্তৃক রচিত একটি ইসলামিক বই। ১২৯৪ সালে ইবনে তাইমিয়া যখন একজন খ্রিস্টান কর্তৃক ইসলামের নবী মুহাম্মদকে   অপমান করতে শুনেন  তখন এ ঘটনার প্রতিক্রিয়ায় বইটি লেখেন।

  

১২৯৩ সালে তৎকালীন ইসলামিক শাসক, ইবনে তাইমিয়াকে আসাফ আল-নাসরানি নামক একজন খ্রিস্টান ধর্মযাজকের উপর ফতোয়া (আইনি রায়) জারি করতে বলেন। উক্ত খ্রিস্টান ধর্মযাজক মুহাম্মদকে অপমান করার জন্য অভিযুক্ত ছিলেন।   ইবনে তাইমিয়া তখন ঐ ধর্মযাজককে মৃত্যুদণ্ড দেওয়ার পক্ষে ফতোয়া দেন।  ইবনে তাইমিয়ার পক্ষে জনমত অনেক বেশি হওয়া সত্ত্বেও, সিরিয়ার তৎকালীন শাসক ঐ খ্রিস্টান ধর্মযাজককে ইসলাম গ্রহণের বিনিময়ে জীবনভিক্ষা দেবার প্রস্তাব দেন। কিন্তু এই পদ্ধতি ইবনে তাইমিয়ার কাছে গ্রহণযোগ্য ছিল না। যিনি তখন তার অনুসারীদের নিয়ে গভর্নরের প্রাসাদের বাইরে আসাফকে মৃত্যুদণ্ড দেওয়ার দাবিতে প্রতিবাদ শুরু করেছিলেন। এই ভিত্তিতে যে কোনো ব্যক্তি-মুসলিম বা অমুসলিম-যে মুহাম্মদকে অপমান করবে তাকে অবশ্যই হত্যা করতে হবে। গভর্নরের ক্রিয়াকলাপের বিরুদ্ধে তার প্রতিবাদ করার প্রচেষ্টার সাথে আপোষ করতে এই অনিচ্ছুকতার ফলে তাকে কারাদণ্ডের শাস্তি দেওয়া হয়েছিল। এই ধরনের অনেক কারাদণ্ডের মধ্যে এটিই প্রথম। এই কারাবাসের সময় ইবনে তাইমিয়া তাঁর প্রথম মহান কাজ, *আল-সারিম আল-মাসলুল আলা শাতিম আর-রাসূল (যারা রাসুলকে অবমাননা করে তাদের বিরুদ্ধে টানা তলোয়ার)* রচনা করেছিলেন।

আরও দেখুন
---------

* সুন্নি বইয়ের তালিকা

তথ্যসূত্র
---------

1. ↑  Tamer, Georges; Krawietz, Birgit (১ সেপ্টে ২০১২)। *Islamic Theology, Philosophy and Law: Debating Ibn Taymiyya and Ibn Qayyim Al-Jawziyya*। Walter de Gruyter & Co। পৃষ্ঠা 194। আইএসবিএন 978-3110285345।
2. ↑  Rafiabadi, Hamid Naseem (২০০৫)। *Saints and Saviours of Islam* (ইংরেজি ভাষায়)। Sarup & Sons। পৃষ্ঠা 72। আইএসবিএন 9788176255554। সংগ্রহের তারিখ ১৩ নভেম্বর ২০১৯।
3. ↑  goodreads - كتاب الصارم المسلول  ওয়েব্যাক মেশিনে আর্কাইভকৃত ২০১৬-০৩-০৫ তারিখে
4. 1 2  Hillenbrand, Carole (১৯৯৯)। *The Crusades: Islamic Perspectives*। Edinburgh University Press। পৃষ্ঠা 242। আইএসবিএন 978-0-7486-0630-6।
5. ↑  Schmidt-Leukel, Perry (২০০৭)। *slam and Inter-Faith Relations: The Gerald Weisfeld Lectures 2006*। SCM Press। পৃষ্ঠা 125। আইএসবিএন 978-0-334-04132-0।
6. ↑  Rapoport, Yossef; Ahmed, Shahab (২০১০)। "Introduction"। *Ibn Taymiyya and His Times*। Oxford University Press। আইএসবিএন 978-0-19-547834-1।
**শ্যাম সুন্দর সিকদার** একজন বাংলাদেশি অবসরপ্রাপ্ত সরকারি কর্মকর্তা যিনি ২০২০-২০২৩ মেয়াদে বাংলাদেশ টেলিযোগাযোগ নিয়ন্ত্রণ কমিশনের (বিটিআরসি) চেয়ারম্যান হিসেবে দায়িত্ব পালন করেছেন। পূর্বে ডাক ও টেলিযোগাযোগ বিভাগের সচিব এবং তথ্য ও যোগাযোগ প্রযুক্তি বিভাগের সচিব ছিলেন।

প্রারম্ভিক জীবন
---------------

শ্যাম সুন্দর সিকদার ১৯৬০ সালে তৎকালীন ফরিদপুর জেলার পূর্ব মাদারীপুরের (বর্তমান শরীয়তপুর জেলা) নড়িয়ার লোনসিং গ্রামে জন্মগ্রহণ করেন। তিনি ১৯৮১ সালে চট্টগ্রাম বিশ্ববিদ্যালয়ের পরিসংখ্যান বিভাগে স্নাতকোত্তর ডিগ্রি লাভ করেন। ২০০৮ সালে তিনি নর্দান বিশ্ববিদ্যালয় থেকে এমবিএ ডিগ্রি অর্জন করেন।

কর্মজীবন
--------

শ্যাম সুন্দর সিকদার ১৯৮৪ ব্যাচের বাংলাদেশ সিভিল সার্ভিসের প্রশাসন ক্যাডারের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন।

২০০৫ সালে তিনি উপসচিব পদে পদোন্নতি পেয়ে বাংলাদেশ স্থলবন্দর কর্তৃপক্ষের সচিব ও সাভারের বিপিএটিসিতে পরিচালক হিসেবে দায়িত্ব পালন করেন। তিনি ২০০৯ সালে সংস্থাপন মন্ত্রণালয়ের যুগ্মসচিব, ২০১০ সালে সংস্কৃতি বিষয়ক মন্ত্রণালয়ে দায়িত্ব পালন কালে ২০১২ সালে অতিরিক্ত সচিব হিসেবে পদোন্নতি পান। ২০১৩ সালে তিনি বিসিকের চেয়ারম্যান হিসেবে দায়িত্ব পালন করেন।

১৮ সেপ্টেম্বর ২০১৪ সালে তথ্য ও যোগাযোগ প্রযুক্তি বিভাগে প্রথমে ভারপ্রাপ্ত সচিব ও পরে ২ মার্চ ২০১৫ সালে সচিব পদে পদোন্নতি পান। ২ ফেব্রুয়ারি ২০১৭ সালে ডাক ও টেলিযোগাযোগ বিভাগের সচিব হিসেবে দায়িত্ব পালন কালে তিনি ১ জানুয়ারি ২০১৯ সালে সিনিয়র সচিব পদোন্নতি পেয়ে ৯ জানুয়ারি ২০১৯ সালের অবসরে যান। ১৪ ডিসেম্বর ২০২০ সালে তিনি তিন বছরের জন্য সরকারের সিনিয়র সচিবের পদমর্যাদায় বাংলাদেশ টেলিযোগাযোগ নিয়ন্ত্রণ কমিশনের চেয়ারম্যান হিসেবে নিয়োগ পান।

বাংলাদেশ লোক প্রশাসন প্রশিক্ষণ কেন্দ্রের পরিচালক ও বাংলাদেশ ক্ষুদ্র ও কুটির শিল্প সংস্থার চেয়ারম্যানের দায়িত্বেও ছিলেন তিনি। তার লেখা একাধিক বইও রয়েছে।

ব্যক্তিগত জীবন
--------------

শ্যাম সুন্দর সিকদারের স্ত্রী সুপ্রেমা সিকদার। তাদের পুত্র অরিজিৎ সিকদার, কন্যা অণ্বেষা সিকদার।

তথ্যসূত্র
---------

1. 1 2 3  নিজস্ব প্রতিবেদক (১৪ ডিসেম্বর ২০২০)। "বিটিআরসির নতুন চেয়ারম্যান শ্যাম সুন্দর সিকদার"। *দৈনিক প্রথম আলো*। ১৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০২০।
2. ↑  "বিটিআরসির নতুন চেয়ারম্যান হলেন শ্যাম সুন্দর সিকদার"। *দৈনিক যুগান্তর*। ১৪ ডিসেম্বর ২০২০। ১৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০২০।
3. 1 2 3 4  স্পেশাল করেসপন্ডেন্ট (১৪ ডিসেম্বর ২০২০)। "বিটিআরসির নতুন চেয়ারম্যান শ্যাম সুন্দর সিকদার"। *বাংলানিউজটোয়েন্টিফোর.কম*। ১৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০২০।
4. ↑  নিজস্ব প্রতিবেদক (১৪ ডিসেম্বর ২০২০)। "বিটিআরসির নতুন চেয়ারম্যান শ্যাম সুন্দর সিকদার"। *জাগো নিউজ*। ১৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০২০।
5. ↑  "বিটিআরসির নতুন চেয়ারম্যান শ্যাম সুন্দর সিকদার"। *বিডিনিউজ টোয়েন্টিফোর ডটকম*। ১৪ ডিসেম্বর ২০২০। ১৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০২০।
**সেন্ট প্ল্যাসিডস্ স্কুল এন্ড কলেজ** বাংলাদেশের চট্টগ্রাম শহরে অবস্থিত ক্যাথলিক মাধ্যমিক ও উচ্চ মাধ্যমিক শিক্ষাপ্রতিষ্ঠান। ১৮৫৩ খ্রিষ্টাব্দে প্রতিষ্ঠিত এই বিদ্যালয়টি পবিত্র ক্রুশ সংঘের অযাজকীয় সন্ন্যাসী কর্তৃক পরিচালিত। এটি চট্টগ্রামের সর্বপ্রথম ইংরেজি মাধ্যম বিদ্যালয়। একাডেমিক শিক্ষার বাইরে খেলাধুলা ও অন্যান্য সহপাঠক্রমিক কার্যক্রমের জন্য বিদ্যালয়টির পরিচিতি রয়েছে।

অবস্থান
-------

বিদ্যালয়টি চট্টগ্রাম জেলার পাথরঘাটা এলাকার মহিম দাস রোডে অবস্থিত।

ইতিহাস
------

১৮৫৩ সালের অক্টোবর মাসে এঙ্গলো-বেলজিয়ান বেনেডিক্টাইনসরা ষোড়শ শতাব্দীর বেনেডিক্টাইন সন্ত প্ল্যাসিডের নামানুসারে এই স্কুল প্রতিষ্ঠা করে। পরবর্তীতে খ্রীষ্টান ধর্মপ্রচারক পবিত্র ক্রুশ সংঘ এই স্কুলের পরিচালনার দায়িত্ব গ্রহণ করে। কিন্তু নানাবিধ সমস্যার কারণে ১৮৭৫ সালে পবিত্র ক্রুশ সংঘ পুনরায় এঙ্গলো-বেলজিয়ান বেনেডিক্টাইনসদের স্কুলের পরিচালনার দায়িত্ব ফিরিয়ে দেয়, এবং পরবর্তীতে ১৮৮৯ সালে পুনরায় স্কুলটি পরিচালনার দায়িত্বভার গ্রহণ করে।  

১৯২২ সালের ১০ জানুয়ারি বোউলেই স্কুল পরিচালনার দায়িত্ব পবিত্র ক্রুশ ব্রাদার সংঘের উপর ন্যস্ত করেন। এরপর থেকে আজ অবধি স্কুল পরিচালনার কাজ পবিত্র ক্রুশ ব্রাদাররাই করে আসছেন।  

১৯২৮ সালে স্কুলটি কলকাতা বিশ্ববিদ্যালয়ের অন্তর্ভুক্তি লাভ করে। ১৯৩৬ সালে স্কুলের ৩ তলা মূলভবনের কাজ সমাপ্ত হয়।  

দ্বিতীয় বিশ্বযুদ্ধ চলাকালীন ১৯৪২ সালে মিলিটারিরা স্কুল দখল করে নিলে স্কুলটি বরিশালের পাদ্রী শিবপুরে স্থানান্তরিত করা হয়। বরিশালে মাত্র ৮০ জন গরিব ছাত্র নিয়ে স্কুলটি পুনরায় চালু হয়। পরবর্তীতে ১৯৪৫ সালে স্কুলটি পুনরায় চট্টগ্রামে স্থানান্তরিত হয়।  

শুরুতে স্কুলটি ইংরেজি মাধ্যমে থাকলেও ১৯৭১ সালে মুক্তিযুদ্ধে দেশ স্বাধীন হওয়ার পর স্কুলটিতে বাংলা মাধ্যমে শিক্ষাদান শুরু করা হয়।

সহপাঠক্রমিক কার্যক্রম
---------------------

### বার্ষিক প্রকাশনা

1. ফরোয়ার্ড
2. স্কুল গ্রেজুয়েশন

### ক্লাবসমূহ

ছাত্রদের মানসিক বিকাশের জন্য এবং সামাজিক দক্ষতা অর্জনের জন্য স্কুলে অনেকগুলো ক্লাব রয়েছে। মর্ডারেটরদের সক্রিয় তত্ত্বাবধানে এবং ছাত্রদের নিয়মিত অংশগ্রহণের দ্বারা সারাবছর ব্যাপী ক্লাবগুলো বিভিন্ন অনুষ্ঠান, কর্মশালা এবং প্রতিযোগিতা আয়োজন করে থাকে।

1. বয়স্কাঊট
2. বিএনসিসি
3. রেড ক্রিসেন্ট
4. স্বেচ্ছাসেবক দল(প্রিফেক্ট অব ডিসিপ্লিনের অন্তর্ভুক্ত)
5. ইয়াং ক্রিস্টিয়ান স্টূডেন্টস(YCS)
6. ব্যান্ড দল
7. বিতর্ক ক্লাব
8. বাস্তুসংস্থান ক্লাব
9. গণিত ক্লাব
10. দাবা ক্লাব
11. সাংস্কৃতিক ক্লাব
12. সোনার তরী(আবৃত্তি ক্লাব)
13. ইকোলোজি ক্লাব
14. কমার্স ক্লাব

### খেলাধুলা

#### আউটডোর গেমস

1. বাস্কেটবল
2. ভলিবল
3. ফুটবল
4. ক্রিকেট
5. ব্যাডমিন্টন

#### ইনডোর গেমস

1. টেবিল টেনিস
2. ক্যারাম বোর্ড
3. দাবা

### বার্ষিক অনুষ্ঠানসমূহ

1. বিজ্ঞান, ভূগোল ও কৃষিমেলা
2. বার্ষিক ঈদে-মিলাদুন্নবী
3. ক্রীড়া দিবস
4. মিনাবাজার
5. এসপিএস দিবস
6. বার্ষিক সাংস্কৃতিক প্রতিযোগিতা

উল্লেখযোগ্য শিক্ষার্থী
----------------------

* আসিফ ইকবাল - বাংলাদেশী গীতিকার, সুরকার ও কর্পোরেট ব্যক্তিত্ব
* সালাউদ্দিন কাদের চৌধুরী

আরও দেখুন
---------

* চট্টগ্রামের বিদ্যালয়সমূহের তালিকা

তথ্যসূত্র
---------

1. ↑  "St. Placid's School, Chittagong"। *www.ctgdiocese.com/*। ctgdiocese.com। সংগ্রহের তারিখ এপ্রিল ৮, ২০১৫।

বহিঃসংযোগ
---------


উইকিমিডিয়া কমন্সে **সেন্ট প্ল্যাসিডস্ স্কুল এন্ড কলেজ** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
**সলোমন আর. গুগেনহাইম মিউজিয়াম**, প্রায়শই **দ্য গুগেনহেইম** নামে পরিচিত, এটি একটি শিল্প জাদুঘর যা নিউ ইয়র্ক সিটির ম্যানহাটনের উচ্চ পূর্ব দিকের 88 এবং 89 নং রাস্তার মধ্যে 1071 ফিফথ অ্যাভিনিউতে অবস্থিত। এটি ইমপ্রেশনিস্ট, পোস্ট-ইমপ্রেশনিস্ট, প্রারম্ভিক আধুনিক এবং সমসাময়িক শিল্পের ক্রমাগত সম্প্রসারিত সংগ্রহের স্থায়ী আবাস এবং সারা বছর ধরে বিভিন্ন প্রদর্শনী এখানে হয়ে থাকে এটির প্রথম পরিচালক হিলা ফন রেবে এর নির্দেশনায় সলোমন আর. গুগেনহেইম ফাউন্ডেশন দ্বারা ১৯৩৯ সালে অ-উদ্দেশ্যমূলক চিত্রকর্মের জাদুঘর হিসেবে প্রতিষ্ঠিত হয়েছিল। জাদুঘরটির প্রতিষ্ঠাতা সলোমন আর. গুগেনহেইমের মৃত্যুর তিন বছর পর ১৯৫২ সালে এটি তার বর্তমান নাম গ্রহণ করে। 

ফ্র্যাঙ্ক লয়েড রাইট এর ডিজাইন করা ২০ শতকের নান্দনিক স্থাপত্যগুলোর একটি এই জাদুঘরের কাঠামো বিতর্ক তৈরি করেছিল তার ডিসপ্লে স্পেসগুলির অস্বাভাবিক আকৃতির জন্য। কাঠামোটি ডিজাইন ও নির্মাণে ১৫ বছর সময় লেগেছিল এবং এটি ১৯৫৯ সালে সম্পন্ন হয়েছিল। এটি দক্ষিণে একটি ছয়তলা গোলাকৃতির মূল গ্যালারি, উত্তরে একটি চারতলা "মনিটর" এবং উত্তর-পূর্বে একটি দশতলা উপগৃহ নিয়ে গঠিত। মূল গ্যালারিতে রয়েছে একটি ছয়-তলা হেলিকাল র্্যাম্প যা এর পরিধি বরাবর প্রসারিত, সেইসাথে একটি কেন্দ্রীয় সিলিং স্কাইলাইট। থানহাউসারের সংগ্রহটি মনিটরের শীর্ষ তিনটি গল্পের মধ্যে রাখা হয়েছে এবং উপগৃহ অতিরিক্ত গ্যালারি এবং নিচের তলায় একটি শিক্ষা কেন্দ্র রয়েছে। জাদুঘর ভবনের নকশাটি সম্পূর্ণ হওয়ার সময় বিতর্কিত ছিল কিন্তু পরে ব্যাপকভাবে প্রশংসিত হয়। বিল্ডিংটি ১৯৯০ থেকে ১৯৯২ সাল পর্যন্ত সম্প্রসারণ এবং ব্যাপক সংস্কার করা হয়েছিল, যখন উপগৃহটি নির্মিত হয়েছিল, এবং এটি ২০০৫ থেকে ২০০৮ সাল পর্যন্ত পুনরায় সংস্কার করা হয়েছিল।

সলোমন আর. গুগেনহেইমের থেকে শুরু করে বেশ কয়েকটি গুরুত্বপূর্ণ ব্যক্তিগত সংগ্রহের উপর প্রতিষ্ঠিত। বিগত কয়েক দশক ধরে এর সংগ্রহ বেশ বেড়েছে। 

২০২২-এর হিসাব অনুযায়ী[হালনাগাদ] এটির প্রায় ৮০০০টি সংগ্রহ রয়েছে। যা স্প্যানিশ শহর বিলবাও এবং অন্যান্য জায়গার সিস্টার মিউজামের সাথে ভাগ করা হয়েছে। ২০১৩ সালে প্রায় ১.২ মিলিয়ন মানুষ জাদুঘরটি পরিদর্শন করে এবং এটি  নিউ ইয়র্ক সিটিতে সবচেয়ে জনপ্রিয় প্রদর্শনীর আয়োজন করেছে। 

1. ↑  "Top 100 Art Museum Attendance", *The Art Newspaper*, 2014, pp. 11 and 15, accessed July 8, 2014.
**নিকোলাস মার্তিন দোমিঙ্গেস** (স্পেনীয়: Nicolás Domínguez, স্পেনীয় উচ্চারণ: [nikoˈlas ðoˈmiŋɡeθ]; জন্ম: ২৮ জুন ১৯৯৮; **নিকোলাস দোমিঙ্গেস** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব বোলোনিয়া এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

দোমিঙ্গেস ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১১ ম্যাচে ১টি গোল করেছেন।

প্রারম্ভিক জীবন
---------------

নিকোলাস মার্তিন দোমিঙ্গেস ১৯৯৮ সালের ২৮শে জুন তারিখে আর্জেন্টিনার আয়েদো (বুয়েনোস আইরেস) জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৯ সালের ৫ই সেপ্টেম্বর তারিখে, ২১ বছর, ২ মাস ও ৮ দিন বয়সে, ডান পায়ে ফুটবল খেলায় পারদর্শী দোমিঙ্গেস চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৬৭তম মিনিটে মধ্যমাঠের খেলোয়াড় রোদ্রিগো দে পোলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। আর্জেন্টিনার হয়ে অভিষেকের বছরে দোমিঙ্গেস সর্বমোট ৫ ম্যাচে ১টি গোল করেছেন।

পরিসংখ্যান
----------

### আন্তর্জাতিক

*২০ নভেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ২০১৯ | ৫ | ১ |
| ২০২০ | ৩ | ০ |
| ২০২১ | ৩ | ০ |
| সর্বমোট | ১১ | ১ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------

* সকারওয়েতে নিকোলাস দোমিঙ্গেস (ইংরেজি) উইকিউপাত্তে এটি সম্পাদনা করুন
* সকারবেসে নিকোলাস দোমিঙ্গেস (ইংরেজি) উইকিউপাত্তে এটি সম্পাদনা করুন
* বিডিফুটবলে নিকোলাস দোমিঙ্গেস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে নিকোলাস দোমিঙ্গেস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে নিকোলাস দোমিঙ্গেস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে নিকোলাস দোমিঙ্গেস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে নিকোলাস দোমিঙ্গেস (ইংরেজি) উইকিউপাত্তে এটি সম্পাদনা করুন
**এডগার এফ বারম্যান** (৬ আগস্ট ১৯১৫ - ২৫ নভেম্বর ১৯৮৭) একজন মার্কিন শল্যচিকিৎসক এবং লেখক ছিলেন। তিনি তার ১৯৭০ সালের দাবির জন্য সবচেয়ে বেশি স্মরণীয় যে মহিলারা তাদের "র্যাগিং হরমোনের ভারসাম্যহীনতার" কারণে নেতৃত্বের পদে অক্ষম ছিলেন। তিনি একজন ব্যক্তির মধ্যে একটি প্লাস্টিকের খাদ্যনালী স্থাপন এবং একটি কুকুরের হৃদপিন্ড প্রতিস্থাপন করেছিলেন।

প্রারম্ভিক জীবন এবং কর্মজীবন
----------------------------

বারম্যান মেরিল্যান্ডের বাল্টিমোরে জন্মগ্রহণ করেন। তিনি বাল্টিমোর সিটি কলেজ, মেরিল্যান্ড বিশ্ববিদ্যালয় এবং মেরিল্যান্ড স্কুল অফ মেডিসিন বিশ্ববিদ্যালয়ে পড়াশোনা করেছেন।

বারম্যান দ্বিতীয় বিশ্বযুদ্ধের সময় মেরিন কর্পসে ছিলেন, ইয়ো জিমা এবং গুয়ামে কাজ করেছেন। ১৯৫০ সালে, তিনি একজন ব্যক্তির মধ্যে প্রথম প্লাস্টিকের খাদ্যনালী স্থাপন করেছিলেন। ১৯৫৭ সালে, তিনি একটি কুকুরের হৃদপিন্ড প্রতিস্থাপন করেছিলেন।

পরবর্তী জীবন
------------

বারম্যান ২০ বছর ধরে পাবলিক ওয়েলফেয়ার ফাউন্ডেশনের পরিচালনা পর্ষদে দায়িত্ব পালন করেছেন।

বারম্যান মেরিল্যান্ডের লুথারভিলে একটি ৫০ একর ঘোড়ার খামারে অবসর নেন। তিনি পাঁচটি বই এবং *ইউএসএ টুডে* এর জন্য কলাম লিখেছেন। হার্ট অ্যাটাকের পর, তিনি ২৫ নভেম্বর, ১৯৮৭-এ বাল্টিমোরের সিনাই হাসপাতালে মারা যান।

পুরস্কার ও সম্মাননা
-------------------

জনস হপকিন্সের প্রথম প্রদত্ত প্রফেসরশিপগুলির মধ্যে একটি, এডগার বারম্যান প্রফেসরশিপ ইন ইন্টারন্যাশনাল হেলথ, বারম্যানের নামে নামকরণ করা হয়েছে।

তথ্যসূত্র
---------

1. ↑  "Edgar F Berman"। Social Security Death Index। সংগ্রহের তারিখ জানুয়ারি ১৯, ২০২০।
2. 1 2  "Dr. Edgar Berman at 72; Author, Aide, Chauvinist"। *Los Angeles Times*। নভেম্বর ২৮, ১৯৮৭।
3. 1 2 3  Anderson, Susan Heller (নভেম্বর ২৬, ১৯৮৭)। "Dr. Edgar Berman Is Dead at 68; Writer and Humphrey Confidant"। *The New York Times*।
4. ↑  Klemesrud, Judy (আগস্ট ২২, ১৯৮২)। "A Surgeon and Author Explains His Chauvinism"। *The New York Times*।
5. ↑  "Edgar Berman, Physician, Writer"। *Philadelphia Inquirer*। নভেম্বর ২৭, ১৯৮৭।
6. ↑  "Susan Pardee Baker and Timothy Danforth Baker"। *portraitcollection.jhmi.edu*। সংগ্রহের তারিখ ২০১৯-০৪-২৩।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |
**ক্যাটেরিনা নেহুয়া** (৬ ফেব্রুয়ারি ১৯০৩ - ১৫ জুন ১৯৪৮; জন্ম**ক্যাটেরিনা ওয়েটফোর্ড**) ছিলেন একজন নিউজিল্যান্ডীয় সহনশীল সাঁতারু, যিনি ১৯৩০-এর দশকে অস্ট্রেলিয়ায় বেশ কয়েকটি সাঁতার প্রতিযোগিতায় অংশ নিয়েছিলেন এবং জলে ভেসে থাকার বিশ্ব রেকর্ড করেছিলেন। তিনি পেশাগতভাবে তার মায়ের প্রথম নাম ব্যবহার করেছিলেন এবং তার ব্যক্তিগত জীবনে তিনি **ক্যাথরিন ডার্লি** নামে পরিচিত ছিলেন।

জীবনী
-----

নেহুয়া ১৯০৩ সালের ৬ ফেব্রুয়ারি ওয়াকাপাড়ায় জন্মগ্রহণ করেন। তিনি নগাপুহির আইওয়াই (উপজাতি) এর অন্তর্গত এবং প্রধান এরু পাতুওনের বংশোদ্ভূত ছিলেন।   ১১ এপ্রিল ১৯২৩-এ তিনি একজন স্থানীয় ইংরেজ কৃষক জোসেফ ডার্লিকে বিয়ে করেন, যিনি একজন খনিকর্মী ছিলেন। পরিবারটি ১৯২৭ সালে সিডনিতে চলে আসে।

তথ্যসূত্র
---------

1. ↑  "ক্যাটেরিনা নেহুয়া"। *ডিকশনারি অব নিউজিল্যান্ড বায়োগ্রাফি*। মিনিস্ট্রি ফর কালচার এন্ড হেরিটেজ। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  MacDonald, Tui (১৯৯৫)। "Katerina Nehua"। *The Book of New Zealand Women: Ko Kui Ma Te Kaupapa* (4th সংস্করণ)। Bridget Williams Books Ltd। পৃষ্ঠা 465–467। আইএসবিএন 0-908-912-04-8।
**পোতলক পর্বত** (সরলীকৃত চীনা: 补陀洛伽山 বা 普陀洛伽山; ঐতিহ্যবাহী চীনা: 補陀洛伽山 বা 普陀洛迦山; ফিনিন: *Bǔtuóluòjiā Shān* বা *Pǔtuóluòjiā Shān পুতোলোচিআ-শান্*, জাপানি: 補陀洛 ফ়ুদরকু*-সন্* ), যার অর্থ "উজ্জ্বলতা", হল বৌদ্ধ বোধিসত্ত্ব অবলোকিতেশ্বরের পৌরাণিক বাসস্থান, যা ভারতের দক্ষিণে সমুদ্রের তীরে।

উৎপত্তি
-------

পর্বতটি প্রথম *অবতংসক সূত্র*র *গণ্ডব্যূহ সূত্র*র শেষ অধ্যায়ে উল্লেখ করা হয়েছে, যেখানে অধ্যায়ের নায়ক অবলোকিতেশ্বরের পরামর্শ নেওয়ার জন্য যাত্রা করে।

জাপানি পণ্ডিত শু হিকোসাকা, তার বৌদ্ধ ধর্মগ্রন্থ, প্রাচীন তামিল সাহিত্যের উৎসগুলির অধ্যয়নের ভিত্তিতে, সেইসাথে ক্ষেত্র সমীক্ষা, এই অনুমান প্রস্তাব করেছিলেন যে প্রাচীন মাউন্ট পোতলক, অবলোকিতেশ্বরের বাসস্থান। *গণ্ডব্যূহ সূত্র* এবং জুয়ানজাং'এর *পশ্চিম অঞ্চল সম্বন্ধীয় মহা তাং নথিসমূহ* হল প্রকৃত পর্বত পোতিকাই বা পোতিয়িল শহরের কাছাকাছি অবস্থিত অম্বাসমুদ্রম ভারতের তামিলনাড়ু রাজ্যের তিরুনেলভেলি জেলায়। পাহাড়টি সিঙ্গম্পট্টি জমিদার বনের মধ্যে একটি এলাকায় অবস্থিত। শু আরও বলেন যে পর্বত পোতিয়িল/পোতলক আদিকাল থেকে দক্ষিণ ভারতের মানুষের জন্য একটি পবিত্র স্থান।

খ্রিস্টপূর্ব তৃতীয় শতাব্দীতে মহান রাজা অশোক-এর সময় থেকে এই অঞ্চলে বৌদ্ধ ধর্মের প্রসারের সাথে সাথে, এটি বৌদ্ধদের জন্যও একটি পবিত্র স্থান হয়ে ওঠে যারা ধীরে ধীরে তাদের বেশ কয়েকটি সন্নাসী সেখানে বসতি স্থাপনের ফলে প্রভাবশালী হয়ে ওঠে। যদিও স্থানীয় জনগণ মূলত হিন্দুধর্ম এর অনুসারী ছিল।

তথ্যসূত্র
---------

1. ↑  Lokesh CHANDRA, *The Thousand-Armed Avalokiteśvara*, New Delhi: Abdhinav Publications/ Indira Gandhi National Center for the Arts, 1988, p. 35;
2. 1 2  Hikosaka, Shu. "The Potiyil Mountain in Tamil Nadu and the Origin of the Avalokiteśvara Cult." Buddhism in Tamil Nadu: Collected Papers. Chennai, India: Institute of Asian Studies, 1998. 119-41.
3. ↑  Läänemets, Märt (২০০৬)। "Bodhisattva Avalokiteśvara in the Gandavyuha Sutra"। *Chung-Hwa Buddhist Studies*। সংগ্রহের তারিখ ২০০৯-০৯-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**প্রদীপ রঞ্জন চক্রবর্তী** বাংলাদেশ সরকারের একজন অবসরপ্রাপ্ত সচিব। তিনি বাংলাদেশ পরিকল্পনা কমিশনের সদস্য (সচিব), বাস্তবায়ন পরিবীক্ষণ ও মূল্যায়ন বিভাগ এবং পরিকল্পনা বিভাগের সচিব হিসেবে দায়িত্ব পালন করেছেন। বর্তমানে তিনি বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করছেন।

প্রাথমিক জীবন
-------------

প্রদীপ রঞ্জন চক্রবর্তী নেত্রকোনার আটপাড়া উপজেলার পাহাড় পুরের এলাকার শহীদ বুদ্ধিজীবী কামিনী কুমার চক্রবর্তীর সন্তান। তিনি ঢাকা বিশ্ববিদ্যালয়ের প্রাণিবিদ্যা বিভাগ থেকে স্নাতক ও স্নাতকোত্তর ডিগ্রি লাভ করেন।

কর্মজীবন
--------

প্রদীপ রঞ্জন চক্রবর্তী বিসিএস ১৯৮৬ ব্যাচের কর্মকর্তা। তিনি ৪২তম আইন ও প্রশাসন প্রশিক্ষণ কোর্সে মেধা তালিকায় প্রথম স্থান অধিকারী করেন। তিনি বাংলাদেশ পরিকল্পনা কমিশনের সদস্য (সচিব), বাস্তবায়ন পরীবিক্ষণ ও মূল্যায়ন বিভাগ এবং পরিকল্পনা বিভাগের সচিবসহ বিভিন্ন দায়িত্ব পালন করেছেন। সরকারি চাকরি থেকে অবসর গ্রহণের পর ২০২২ সালে তিনি পরবর্তী তিন বছরের জন্য বাংলাদেশ প্রতিযোগিতা কমিশনের চেয়ারপার্সন নিযুক্ত হন।

তথ্যসূত্র
---------

1. ↑  "সাবেক সচিব প্রদীপ প্রতিযোগিতা কমিশনের নতুন চেয়ারপারসন"। *ঢাকা পোস্ট*। ৮ নভেম্বর ২০২২। সংগ্রহের তারিখ ৮ নভেম্বর ২০২২।
2. ↑  "প্রতিযোগিতা কমিশনের চেয়ারপারসন হলেন প্রদীপ রঞ্জন চক্রবর্তী"। *জাগোনিউজ২৪.কম*। ৮ নভেম্বর ২০২২। সংগ্রহের তারিখ ৮ নভেম্বর ২০২২।
3. ↑  "প্রতিযোগিতা কমিশনের নতুন চেয়ারম্যান প্রদীপ রঞ্জন চক্রবর্তী"। *বাংলা ট্রিবিউন*। ৮ নভেম্বর ২০২২। ৮ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।